AC3

2nd ATTICA REGULARITY RALLY -13 ΝΟΕΜΒΡΙΟΥ 2016
2016-11-13 11:00 - 18:00 UTC
O AC3 διοργανώνει το 2nd Attica Regularity Rally 2016, εκδήλωση ακριβείας ιστορικών αυτοκινήτων, την Κυριακή 13 Νοεμβρίου 2016, με εκκίνηση από την Πάχη Μεγάρων, ανασυγκρότηση στα Σκούρτα και τερματισμό στην Ν. Ερυθραία Αττικής.
Η εκδήλωση προσμετρά στο Argolis Historic Trophy με συντελεστή 1, στο Πανελλήνιο Πρωτάθλημα Regularity της Ε.Ο ΦΙΛ.Π.Α. 2016, καθώς και στο Classic Mini Trophy 2016.
Το μήκος της διαδρομής θα είναι περίπου 146 Km σε 1 σκέλος, με 6-7 Ειδικές Δοκιμασίες Ακριβείας και πολλαπλές χρονομετρήσεις. Οι εγνωσμένης οδηγικής απόλαυσης τεχνικές ασφάλτινες διαδρομές στην Κορινθία και Αττική αναμένεται να ενθουσιάσουν τα πληρώματα που ταυτόχρονα θα πρέπει να επιδείξουν αυτοσυγκέντρωση και ακρίβεια.
Ο Διοικητικός και Τεχνικός έλεγχος θα πραγματοποιηθεί από τις 09:00-10:30 στην Πάχη.
Η εκκίνηση θα δοθεί στις 11:00 και ο τερματισμός θα πραγματοποιηθεί, μετά από περίπου 5 1/2 ώρες.
Η χρονομέτρηση της εκδήλωσης ανατέθηκε στην www.sportstiming.gr, οι χρονομετρήσεις των Ε Δ.Α θα γίνουν στο 1/10 του δευτερολέπτου (0.1), με ανάρτηση των αποτελεσμάτων στο διαδίκτυο και τον τερματισμό.
Το δικαίωμα συμμετοχής για την εκδήλωση ορίζεται στα 70,00 € (πλήρωμα 2 ατόμων) και περιλαμβάνει:
-Παράβολο Συμμετοχής.
-Ασφάλεια προς τρίτους κατά την διάρκεια της εκδήλωσης.
-Την αναλογία των δαπανών σε όλα τα έξοδα της διοργάνωσης της εκδήλωσης.
-Έντυπα της εκδήλωσης (road book, νούμερα, πινακίδα κτλ)
-Έπαθλα και αναμνηστικά .
Πλέον της γενικής κατάταξης και των καθιερωμένων κατηγοριών, έπαθλα θα απονεμηθούν και στα τρία πρώτα πληρώματα που θα καταταγούν, με αυτοκίνητα που δεν θα φέρουν συνδεδεμένα πρόσθετα όργανα μέτρησης αποστάσεων . Δεν επιτρέπονται τα όργανα μέτρησης με ενδείξεις προπορείας-καθυστέρησης ή υπολογισμού Μ.Ω.Τ.
Δηλώσεις συμμετοχής γίνονται δεκτές έως την Τρίτη 8 Νοεμβρίου 2016, εφόσον συνοδεύονται από το παράβολο συμμετοχής, το οποίο επιστρέφεται εξ΄ ολοκλήρου στην περίπτωση που κάποιος συμμετέχων ανακαλέσει τη δήλωση του μέχρι την Τετάρτη 9 Νοεμβρίου 2016 & ώρα 20:00. Μετά από αυτή την ημερομηνία ουδεμία επιστροφή χρημάτων θα πραγματοποιηθεί.
ΟΡΓΑΝΩΤΙΚΗ ΕΠΙΤΡΟΠΗ AC3

SUMMER REGULARITY RALLY - 26 ΙΟΥΝΙΟΥ 2016
2016-06-26 11:00 - 14:00
O Ac3 (Argolis Classic Car Club) επανέρχεται στην Αττική, διοργανώνοντας το SUMMER REGULARITY RALLY στις 26 Ιουνίου 2016. H μονοήμερη εκδήλωση ακριβείας κλασσικών αυτοκινήτων, προσμετρά στο Argolis Historic Trophy 2016 με συντελεστή 1.
Η Οργανωτική Επιτροπή σχεδίασε το SUMMER REGULARITY RALLY με τα γνωστά στάνταρ ποιότητας και βαθμού δυσκολίας, προς ευχαρίστηση των φίλων και μελών που μας τιμούν με την συμμετοχής τους. Στόχοι είναι η διεξαγωγή ενός συνεκτικού ράλλυ, προσιτού οικονομικά, με τα απαραίτητα χλμ. ώστε να πραγματοποιηθούν πολλές Ειδικές Δοκιμασίες Ακριβείας, πολλές χρονομετρήσεις, με σεβασμό στα κλασσικά αυτ/τα και ωράρια κατάλληλα προσαρμοσμένα για την ασφάλεια των πληρωμάτων.
Η διαδρομή επιλέχθηκε με κριτήρια, την εποχή ,την εναλλαγή τοπίων και την απολαυστική οδήγηση σε δρόμους που επιτρέπουν την εκτέλεση Ειδικών Δοκιμασιών Ακριβείας που θα καθορίσουν τους διακριθέντες.
Με σημείο αφετηρίας το Cafe Racer ,στη Ν.ΕΡΥΘΡΑΙΑ, όπου θα πραγματοποιηθεί ο Διοικητικός-Τεχνικός έλεγχος (09:00-10:30) και εκκίνηση την Κυριακή 11:00, οι συμμετέχοντες θα καλύψουν συνολικά περίπου 86 χιλιόμετρα, όπου θα περιλαμβάνονται 5-6 Ε.Δ.Α ( 10-12 χρονομετρήσεις) με Μ.Ω.Τ έως 50χλμ/ώρα.
Ο τερματισμός θα γίνει στην παραλία Ωρωπού μετά από 2 ½ ώρες περίπου ,δίνοντας την ευκαιρία στα πληρώματα να γευματίσουν δίπλα στο κύμα ή και να «δροσιστούν» μέχρι την έκδοση των αποτελεσμάτων και την απονομή επάθλων.
Στα στάνταρ του AC3 περιλαμβάνονται οι χρονομετρήσεις των Ε.Δ.Α που γίνονται στο 1/10 του δευτερολέπτου (0.1) με άμεση ανάρτηση των αποτελεσμάτων στο διαδίκτυο από την Iron Team (www.sportstiming.gr), που διαμορφώνουν ανάλογα και το παράβολο συμμετοχής.
Το δικαίωμα συμμετοχής για την εκδήλωση ορίζεται στο ποσό των 80,00€ (πλήρωμα 2 ατόμων) και περιλαμβάνει:

Παράβολο Συμμετοχής
Ασφάλεια προς τρίτους κατά τη διάρκεια της εκδήλωσης
Την αναλογία των δαπανών σε όλα τα έξοδα της διοργάνωσης
Έντυπα της εκδήλωσης (roadbook, νούμερα, πινακίδα, κλπ.)

5 . Έπαθλα και αναμνηστικά .
Πλέον της γενικής κατάταξης και των καθιερωμένων κατηγοριών, έπαθλα θα απονεμηθούν και στα τρία πρώτα πληρώματα που θα καταταγούν, με αυτοκίνητα που δεν θα φέρουν συνδεδεμένα πρόσθετα όργανα μέτρησης αποστάσεων. Δεν επιτρέπονται τα όργανα μέτρησης που υπολογίζουν Μ.ΩΤ.
Δηλώσεις συμμετοχής γίνονται δεκτές έως την Τετάρτη 22 Ιουνίου 2016 & ώρα 20:00, εφόσον συνοδεύονται από το παράβολο συμμετοχής, το οποίο επιστρέφεται εξ΄ ολοκλήρου στην περίπτωση που κάποιος συμμετέχων ανακαλέσει τη δήλωση του μέχρι την παραπάνω ημερομηνία. Έκτοτε ουδεμία επιστροφή χρημάτων θα πραγματοποιηθεί.
ΟΡΓΑΝΩΤΙΚΗ ΕΠΙΤΡΟΠΗ AC3

CORINTHIA REGULARITY RALLY - 27 ΜΑΡΤΙΟΥ 2016
2016-03-27 11:00 - 15:00
O AC3 (Argolis Classic Car Club) με επίκεντρο την Κορινθία διοργανώνει το CORINTHIΑ REGULARITY RALLY την Κυριακή 27 Μαρτίου 2016. H εκδήλωση ακριβείας κλασσικών αυτοκινήτων, προσμετρά στο Argolis Historic Trophy 2016 με συντελεστή 1.
Η Οργανωτική Επιτροπή σχεδίασε ένα συνεκτικό ράλλυ, προς ευχαρίστηση των φίλων και μελών που μας τιμούν με την συμμετοχής τους. Η γνωστή επιτυχημένη ¨συνταγή¨ του AC3 είναι να διεξάγει πάνω στα απαραίτητα χλμ πολλές Ειδικές Δοκιμασίες Ακριβείας, πολλές χρονομετρήσεις, με σεβασμό στα κλασσικά αυτ/τα και ωράρια κατάλληλα προσαρμοσμένα για την ασφάλεια των πληρωμάτων.
H τοποθεσία εκκίνησης και τερματισμού, συνδυάστηκε ιδανικά με την εποχή διεξαγωγής, έτσι ώστε η διαδρομή να περνά από βουνα και θάλασσα. H γραφική διαδρομή ανοιξιάτικα πάνω στα Γεράνεια όρη εξασφαλίζει απολαυστική οδήγηση. Η εκτέλεση των Ειδικών Δοκιμασιών Ακριβείας πάνω σε αγαπημένες, τεχνικές, sporting ειδικές διαδρομές, θα προσδώσει το απαραίτητο ενδιαφέρον στην ευγενή άμιλλα και διασκέδαση μεταξύ των πληρωμάτων, ώστε να ξεχωρίσουν οι ακριβέστεροι και πιο προσεκτικοί στην πλοήγηση.
Στο σημείο αφετηρίας την Πάχη Μεγάρων, θα πραγματοποιηθεί ο Διοικητικός-Τεχνικός Έλεγχος (09:00-10:30) με εκκίνηση την Κυριακή 11:00 και ανασυγκρότηση στο Λουτράκι. Οι συμμετέχοντες θα καλύψουν συνολικά περίπου 105 χιλιόμετρα, όπου θα περιλαμβάνονται 5-6 Ε.Δ.Α (πολλαπλές χρονομετρήσεις) με Μ.Ω.Τ έως 50χλμ/ώρα και ο τερματισμός θα λάβει χώρα στην Λίμνη Ηραίου στην Κορινθία μετά από 4 περίπου ώρες. Εκεί τα πληρώματα θα έχουν τον χρόνο να γευματίσουν, μέχρι να εκδοθούν τα αποτελέσματα και να ακολουθήσει η απονομή επάθλων. Η επιτυχημένη συνεργασία μας με την εταιρεία Iron Team (www.sportstiming.gr) συνεχίζεται και οι χρονομετρήσεις των Ε.Δ.Α θα γίνουν στο 1/10 του δευτερολέπτου (0.1) με ανάρτηση των αποτελεσμάτων στο διαδίκτυο.
Το δικαίωμα συμμετοχής για την εκδήλωση ορίζεται στο ποσό των 80,00€ (πλήρωμα 2 ατόμων) και περιλαμβάνει:

Παράβολο Συμμετοχής
Ασφάλεια προς τρίτους κατά τη διάρκεια της εκδήλωσης
Την αναλογία των δαπανών σε όλα τα έξοδα της διοργάνωσης
Έντυπα της εκδήλωσης (roadbook, νούμερα, πινακίδα, κλπ.)
Έπαθλα και αναμνηστικά

Πλέον της γενικής κατάταξης και των καθιερωμένων κατηγοριών, έπαθλα θα απονεμηθούν και στα τρία πρώτα πληρώματα που θα καταταγούν, με αυτοκίνητα που δεν θα φέρουν συνδεδεμένα πρόσθετα όργανα μέτρησης αποστάσεων. Δεν επιτρέπονται τα συνδεδεμένα όργανα μέτρησης και οι ιδιοκατασκευές, που υπολογίζουν Μ.Ω.Τ.
Δηλώσεις συμμετοχής γίνονται δεκτές έως την Τρίτη 22 Μαρτίου 2016, εφόσον συνοδεύονται από το παράβολο συμμετοχής, το οποίο επιστρέφεται εξ΄ ολοκλήρου στην περίπτωση που κάποιος συμμετέχων ανακαλέσει τη δήλωση του μέχρι την παραπάνω ημερομηνία. Έκτοτε ουδεμία επιστροφή χρημάτων θα πραγματοποιηθεί.

ΟΡΓΑΝΩΤΙΚΗ ΕΠΙΤΡΟΠΗ AC3

6th MIDNIGHT SUMMER RALLY - 20 ΣΕΠΤΕΜΒΡΙΟΥ 2014
2014-09-20 19:01 - 22:00 | 6th Midnight Summer Rally, Δήμος Βέλου-Βόχας, Greece
O AC3 συνδιοργανώνει με το Δήμο Bέλου –Βόχας το 6th Midnight Summer Rally 2014,(Regularity), εκδήλωση ακριβείας ιστορικών αυτοκινήτων, το Σάββατο 20 Σεπτεμβρίου 2014, με εκκίνηση και τερματισμό το Βραχάτι Κορινθίας.
Η εκδήλωση προσμετρά στο Argolis Historic Trophy με συντελεστή 1 .
Το μήκος της διαδρομής θα είναι περίπου 90 Km σε 1 σκέλος , με 5-6 Ειδικές Δoκιμασίες Ακριβείας .
Ο Διοικητικός και Τεχνικός έλεγχος θα πραγματοποιηθεί από τις 17:00 έως 18:30 το απόγευμα του Σαββάτου στο σημείο αφετηρίας το δημοτικό parking, απέναντι από την ΠΙΝΑΚΟΘΗΚΗ (coffee food and drink), παραλία Βραχατίου, Κορινθία.
Η εκκίνηση θα δοθεί στις 19:01 και ο τερματισμός θα πραγματοποιηθεί, μετά από περίπου 3 ώρες.
Η χρονομέτρηση της εκδήλωσης ανατέθηκε στην εταιρεία Ironteam. Οι χρονομετρήσεις των Ε.Δ.Α θα γίνουν στο 1/10 του δευτερολέπτου (0.1), με ανάρτηση των αποτελεσμάτων στο διαδίκτυο (www.sportstiming.gr) και τον τερματισμό.
Το δικαίωμα συμμετοχής για την εκδήλωση ορίζεται στα 60,00 Ευρώ (πλήρωμα 2 ατόμων) και περιλαμβάνει:

Παράβολο Συμμετοχής.
Ασφάλεια προς τρίτους κατά την διάρκεια της εκδήλωσης.
Την αναλογία των δαπανών σε όλα τα έξοδα της διοργάνωσης της εκδήλωσης.
Έντυπα της εκδήλωσης (road book, νούμερα, πινακίδα κτλ)
Έπαθλα και αναμνηστικά .

Δηλώσεις συμμετοχής γίνονται δεκτές έως την Τρίτη 16 Σεπτεμβρίου 2014 και ώρα 20:00 στα τηλέφωνα 2751100797 (Γραμματεία AC3) και 6936969245 (Λακασάς Απoστόλης).
